Wong kang seneng mbanggakake awake, wong kang seneng ngagul-agulake kemampuane, wong kang rumongso linuwih timbang liyane, terusane mung bakal ngremehake marang liyane, bakal ngremehake sopo wae kang ono ing kiwo tengene, lan bilih diterusake bakal dadi wong kang lali mareng sopo sak temene awake. Dadine mung bakal dadi wong kang lali marang dzat sing nyiptakno dewekne, bakal lali bilih Allah meniko Maha Kuasa ing samubarange, lali bilih gusti Allah meniko ingkang sampun maringi kelebihan ing awake, dadine lali bilih gusti Allah meniko pengeran kang kudu disembah, kang kudu di taati, kang kudu dimulyaake tinimbang sing liyane.